A Borgosesia csapatában kezdte a labdarúgást. Az 1960–61-es idényben az Alessandria együttesében mutatkozott be a felnőttek között. 1961-ben leigazolta a Juventus, ahol 1965-ben olasz kupát, az 1966–67-es idényben bajnokságot nyert a csapattal. 1965. június 23-án játszott a Vásárvárosok kupájának döntőjén Torinóban a Ferencváros ellen, ahol csapata 1–0-s vereséget szenvedett. Az 1969–70-es szezonban a Brescia labdarúgója volt és 1970-ben a Lazio csapatánál volt kölcsönjátékos, de bajnoki mérkőzésen nem szerepelt. Még ebben az évben visszavonult az aktív labdarúgástól.